Môre begin ek by die gym. – Bali Drome
Alles te danke aan hormoonpille.
Dis reg. Ek, wat nog nooit in haar ganse lewe eers die binnekant van ñ gym gesien het nie. Ek. Begin môre. Klaar ingeskryf. My sak is gepak met elke denkbare gym-bykomstigheid moontlik in.
Die instruktriese se vrae vanoggend met my mediese evaluasie: Wat het jou gemotiveer om te kom aansluit?
Wat is jou mikpunt?
Die hormoonskommeling van die middeljare het my gewen. En Bertus na drastiese planne gedryf. Dit kos hom baie, want hy het vir my vandag elke moontlike ‘hulpmiddel’ denkbaar in Total Sports gaan koop. Van my kop tot my toontjies uitgerus gaan ek môre oggend aanmeld.
Ja, dis ek. Een van die dae. “Eat your heart out”. Ek sal die “hot flushes” gaan wegoefen! En die depressie wat sy kop wil-wil uitsteek. Ek gaan besig bly en gesond leef. Watch my.
Volgende vraag: HOE gedetermineerd is jy van nature om ñ doel te bereik?
Stimuleer daaglikse uitdagings jou?
Na twaalf maande, wat sal jy graag wil sien?
Ek oefen van môre af. Met my baie duur bluetooth oorfone op my kop. Indien jy ñ fiksheids-boffin is en jy sien my raak, kom gee maar ñ bietjie raad.
Want ek verstaan glad nie eers hoekom ek ñ handdoekie moet saamvat nie.
Author travel460Posted on Julie 11, 2017 Julie 11, 2017
44 thoughts on “Môre begin ek by die gym.”
Julie 11, 2017 om 6:36 nm
Hot flushes plus oefening mag jou dalk laat sweet, vandaar die handdoekie. Nou verstaan ek nie – ek dog die pille moet die hot flushes voorkom. Werk dit nie of maak dit jou net depressief?
Julie 11, 2017 om 6:42 nm
Dis chaos in my lyf op die oomblik, Hester. My nuwe pille vat nie die warmgloede weg nie, en maak my heeltemal emosioneel. Geen idee hoekom nie. Ek moes my voriges verander, volgens die ginekoloog, want ek was reeds 10 jaar daarop, en dit het nie meer die regte kombinasies in wat nodig is vir my ouderdom nie. Maar hierdie nuwes!!!!!! Ek sien haar eers weer oor 3 weke. So nou los ek dit en suffer nie ‘in silence’ nie, maar baie verbaal. Die gloede alleen sal ek kan uithou tot dan, maar die emosies! O nee.
Julie 11, 2017 om 6:45 nm
Ek was baie gelukkig deur die meeste van soortgelyke trauma vry te spring, want ek mag nie hormoonaanvullings gebruik nie. Dêmmit, ek kom nou eers agter watter lang lys van “mag nie’s” ek het. Gelukkig is daar ander dinge wat my lewe opkikker.
Julie 11, 2017 om 6:47 nm
Jy weet ek ‘kyk’ soms met leep-oë na jou wêreld. Rustigheid. Kalmte. En die terugkom na die basiese genietinge van die lewe. Die natuur.
Julie 11, 2017 om 6:58 nm
‘n Mens kyk met ander oë na jou lewensstyl en jou liefhê-mense na sulke kak en drama. Dit ruk jou in die bek en leer jou om stil te staan om die rose te ruik.
Julie 11, 2017 om 6:49 nm
Hierdie een wil ek dophou. Dit kan dalk interesant word.
Julie 11, 2017 om 6:54 nm
“You bet” Danie. Ek gaan dit ook dophou, hier van die kant af. Wonderwerke kan gebeur, onthou. Net dalk vind ek die binnekant van die gym, wat reg oorkant my winkel geleë is, heel ‘nuuswaardig!’. O, en raak ek dalk so terloop ook effe fiks. Miricles happen.
Julie 12, 2017 om 8:40 vm
Gebruik die tyd in die gym om vir ons interessante gymstories te skryf! 😁
Julie 12, 2017 om 9:02 vm
Ek sal! My eerste swem sessie agter die rug, en lekker binne myself geloop en giggel. Behalwe dat ek amper van moegheid versuip het, was ek hiper dom met als. En verstom dat my geslag glad nie skaam is nie. Die sauna ding, ek gaan beslis nie daai een doen nie! Al sê die reëls uitdruklik ‘met swembroeke aan’, dink ek nie almal kan lees nie…Of besit nie swembroeke nie. Net swemkappies.🤔😉😂
Julie 12, 2017 om 9:05 vm
Sien, swemkappies is verpligtend. Die res? Wel
Julie 12, 2017 om 9:17 vm
😂😂😂Lag ek nou lekker. Die wêreld is vreemd.
Julie 12, 2017 om 9:28 vm
Sjoe, my spelling!🙈🙈🙈Miracles.
Julie 11, 2017 om 7:10 nm
Hell, maak jy my nou lus vir die gym. Kan nie wag tot ek kan aansluit einde van maand nie, rustige kop dan…. As jy eers jou plekkie kry daar binne raak dit so deel van jou soos hare kam. Lekker musiek, daar gaat jy,xxx
Julie 11, 2017 om 7:24 nm
Jy sê so, my sus?
Julie 12, 2017 om 4:49 vm
Baie sterkte, ek dink dit gaan lekker wees!
Ek wil so graag gym, maar het net nie die tyd nou nie. Kunsklasse is al waarvoor ek tyd (en krag) het op die oomblik, en op die oomblik hou dit bietjie my swar brak besig. Ek wens egter ek kon ook gym. Ek dink dis tyd dat ek aftree en begin gym.
Julie 12, 2017 om 5:33 vm
Ek oefen al van forever af, ek raak lekker gek as ek nie iewers van my frustrasie ontslae raak nie – maar met my beperkte tyd skedule van die afgelope pr jaar Bodytech ek nou al vir 2 jaar, en dit is lieflik, net 20 minute ‘n week, en vir 3 – 4 dae is ek styf en pyn my lyf, want ek oefen ieder en elke spier in my lyf, diep en vlak. As ek dit nie voel nie sê my kop ek het nie geoefen nie. Hardloop na nerens is ook lekker.
Julie 12, 2017 om 6:51 vm
Julie 12, 2017 om 7:36 vm
Kom Bodytech ons bietjie hier op die blogs… 20 minute klink vir my goed.
Bodytec is EMS training en daarom moet jy ‘n sentrum besoek. EMS training met ‘n groot verskil, sentimeters smelt weg en jy is “all over” baie sterker. Google Bodytec
Julie 12, 2017 om 7:35 vm
Lekker lag ek vir jou! Stekte, ek hoop jy geniet dit!
Julie 12, 2017 om 7:37 vm
Oor ietsie wat ek perongeluk iewers gelees het – nie oor die gym of warmgloede nie – mens doen wat jy kan met dit wat jy het, niemand kan meer doen nie. Vergewe jouself ook maar vir wat jy nie geweet het toe jy dit nie geweet het nie. ❤
Julie 12, 2017 om 8:31 vm
Julie 12, 2017 om 8:38 vm
Lekker lag ek vir jou! Ek ken ook nie die binnekant van ‘n gym nie, net my skoolrok wat ek destyds gedra het. Dit was mos ‘n gym!
Oppas, moenie van die treadmill afval nie! 😱
Hoop dit gym help vir die hormone. Gits!
Julie 12, 2017 om 9:00 vm
Ek het ook more begin…
Julie 12, 2017 om 9:19 vm
😂Jy is snaaks, Lewies. Maar jy is nie met Bertus getroud nie! Regte slawedrywer.😉My eerste sessie agter die rug. En elke spier pyn klaar.
Julie 12, 2017 om 2:45 nm
Vasbyt en deurdruk.
Julie 12, 2017 om 3:58 nm
Sal môre oor my eerste dag skryf. Tussen my en jou, ek dink ek gaan net die lengtes swem ding doen. Elke enkele spier in my lyf skreeu uit, maar ‘ek love dit’. Onthou, hierdie is ons geheim. Netnou lees Bertus dit.😉😉😉
Julie 12, 2017 om 1:29 nm
Hou ons op hoogte! Ek haal my hoed af vir jou.
Julie 12, 2017 om 4:03 nm
Frannie. Dis vreemd. Baie. Vreemde mense ook. Maar dit was heerlik. Kyk, ek het net geswem, op en af, soos ń walvis wat afgerig word. En amper verdrink van moegheid. Dit was heerlik.🙈🙈🙈🙈🙈🙈🙈
Julie 12, 2017 om 4:51 nm
Julie 12, 2017 om 5:09 nm
Ek is nou baie beindruk met jou.
Julie 12, 2017 om 5:10 nm
Ek is al in die bed! Alles is seer. Maar dit is ń heerlike gevoel…
Julie 12, 2017 om 5:12 nm
Ek love dit om te swem. Enigste probleem is, ek klim vrek honger daar uit en gaan eet die huis leeg. Help nie my stryd met die skaal nie…
Julie 12, 2017 om 5:14 nm
Ok, nou lag ek weer vir jou.
Julie 13, 2017 om 1:19 vm
Jy moet maar so n “before” foto met jou duur gym drag en oorfone de lot, dat ons darem iets het om later die effek van die gymmery te kan meet.
Geniet die swem.
Julie 13, 2017 om 9:23 vm
Menz kan dit nie naby ‘n swembad of strand waag nie, dan kom die Greenpeace kêreltjies met die emmertjies water nder gehardloop om die “beached whale” te kom red … 😀
Menz is ook nie ‘n gym bunny nie … it shows, menz weet. Maar dis ook ok. Menz was ‘n seningrige man in 1350 BC, so menz was al vreeslik maer. 😯
Julie 13, 2017 om 10:28 vm
Nee man. Nou lag ek alweer hier in my hoekie soos ñ Zombie vir jou…Vandag my tweede dag, en wag, ja. Ek love dit. Maar onthou, op die oomblik swem ek net. Ek is later so moeg, elke keer as ek by die twee klein ‘water-inlets’ verbybeweeg, blaas dit my heel van koers af. Swak. Tot glo Maandag. Dan ontbloot hulle die groot apparate aan my.
Julie 13, 2017 om 10:10 vm
Ek gym nie want ek hou nie van mense om my nie, maar ek stap (baie flink). Nie eintlik soseer meer om gewig te verloor nie want niks, maar NIKS laat my gewig verloor nie. Ek doen dit omdat dit my sielkundig goed doen. Die ander aand toe gaan stap my man saam. Hy sukkel egter vreeslik om by te bly en stap nog so agter my en toe reken hy my: “Jou gat lyk soos twee klein katjies wat baklei in ‘n streepsak…” My man mag nie meer saam stap nie. Geniet die endorfiene sommer baie, hoor!
Julie 13, 2017 om 10:23 vm
Laat jy my alweer lag. My skoonsus het jou blog deur myne ontdek, en ek kry nou kort-kort whatsapps van haaraf waarin sy uitbrei oor hoe sy vir jou lag! Die gym ding…Bertus se antwoord op my baie emosionele episodes. Hy reken dit is beter as enige sielkundige. So ek het ‘onder ☺dwang’ gaan aansluit. En nou is dit ietwat lekker.
Julie 13, 2017 om 10:34 vm
Ek het eenkeer probeer “gym” en die oomplik toe ek instap toe kom stel ‘n opgepompte, sweterig ou homself voor. Toe draai ek om, klim in my kar en gaan koop ice-cream. Nee o effies ek operate nie by sulke plekke nie! Maar jy moet dit geniet xx
Julie 13, 2017 om 10:41 vm
Eerlik. Ek is skepties oor die gym wêreld. Baie. En ek het manlief mooi laat verstaan dat hy weet ek dink nie te vreeslik baie van mense wat so op hul ‘looks’ ingestel is nie. En dat dit my beskeie mening is dat daar net te veel buite egtelike verhoudings so begin. Dalk sal ander sê ek veralgemeen te maklik, maar in ons beradingsdae, toe ons dit nog gedoen het, was daar alteveel gebroke mense wat kom hulp vra het. So, good for you. Stap weg en gaan eet ñ roomys.
Julie 13, 2017 om 7:58 nm
GYM? My kinders doe dit elke dag. Ek het weer jare gelede besluit dus geldmors om ander te betaal om my fiks te maak. Ek kan dit mos self doen. Maar die selfdoen en die regte doen is nie altyd so maklik nie, veral as dit lekkerder is onder n duvet in die koue… sterkte met jou gym ideale.
Julie 14, 2017 om 5:39 vm
Ek het nie self gym ideale nie, Seegogga. Manlief is oortuig dat dit vir my gesondheid goed gaan wees. So ek sal probeer.
Julie 22, 2017 om 5:49 vm
Good luck with that. Make Bertus proud!
Vorige Previous post: ñ Tyd en ñ plek.
Volgende Next post: Die lag met ñ traan.